# ESO (motocicleta)

ESO fou la marca comercial de l'empresa txecoslovaca fabricant de motocicletes Národny Podmik, Divišov ("Empresa Nacional, Divisov"). Especialitzada en models de competició, l'empresa fou fundada per un pilot de motociclisme el 1949 a Divišov, districte de Benešov (a la Bohèmia Central) i tingué activitat fins al 1963, quan es va fusionar amb Jawa. ESO fabricava motocicletes de 250, 350 i 500 cc, principalment per a competicions de velocitat, motocròs, speedway i ice racing. Un cop es fusionà amb Jawa, aquest altre fabricant aprofità els cèlebres models de speedway d'ESO i, des d'aleshores, Jawa esdevingué la principal marca mundial d'aquest esport.
Durant el seu primer any d'existència, els motors d'ESO provenien de J.A.P., i a partir del 1950 l'empresa ja va fabricar el seu de propi, inicialment copiat del J.A.P. i després amb disseny propi. La firma va produir el 1959 un prototip de microcotxe, l'ESO-T-250, amb capacitat per a dues places, carrosseria de fibra de vidre i molts components de Jawa-CZ.
Un dels pilots d'ESO més coneguts al seu temps fou el txec Miloslav Souček, qui va ajudar a desenvolupar els models de motocròs de la marca i hi participà als Campionats d'Europa i del Món de 250 i 500cc entre les temporades de 1959 i 1962.

## Referències

* ↑ «ESO (CS / CZ)» (en castellà). OTTW - One Two Three Wheels. [Consulta: 22 agost 2020].
* ↑ «About company» (en anglès). JAWA Divišov, a. s., 2009. Arxivat de l'original el 2009-05-13. [Consulta: 12 maig 2009]. «A motorcycle racing driver Jaroslav Simandl became founder of the company having transferred his tools workshop from the borderland to Divišov in 1948. By request of his co-drivers he raced with in 1949 in England at the six-day motorcycle race he began to manufacture in his workshop spare parts for JAP engine. A great demand for these parts made Jaroslav Simandl to build the complete JAP engine. The first engine of its proper own design was manufactured in 1950, it was a short stroke S 45 later named ESO. The engines soon began to be mounted into frames of own production there through a manufacturing of complete motorcycles ESO was begun. Motorcycles for motocross and road track races were also manufactured in Divišov in parallel with speedway motorcycles. In 1963, the Divišov plant was incorporated into concern JAWA Týnec nad Sázavou.»
* ↑ Tragatsch, Erwin. «E.S.O. Eso, Národní Podink, Divišov». A: The world's motorcycles, 1894-1963: a record of 70 years of motorcycle production (en anglès). Temple Press, 1964, p. 54. «CS 1949 to date. Only competition machines for speedway, moto-cross and road races come from this Czechoslovakian factory which concentrates on the manufacture of 250-, 350-, and 500-c.c. single-cylinder o.h.v. engines; in the last years for speedway and moto-cross only.»
* ↑ «The Complete* Motorcycle Compendium - E -» (en anglès). Total Motorcycle.com, 2009. Arxivat de l'original el 21 juliol 2011. «ESO Czechoslovakia, 1950 - 1963, In 1950 Jaroslav Simandl bought the rights and all of the spare parts from Josef Linhart for the JOLI engine, which was a copy of a JAP engine. They made speedway and ice racers. Taken over by Jawa in 1964»
* ↑ «On the Four Winds» (en anglès). The Motor Cycle. Iliffe & Sons [Londres], vol. 103, núm. 2948, 10-12-1959, pàg. 617.
* ↑ «Miloslav Soucek» (PDF) (en francès). memotocross.fr. [Consulta: 8 gener 2020].
* ↑ «MILOSLAV SOUČEK *2.1.1931» (en txec). amkstribro.cz. [Consulta: 8 gener 2020].

## Enllaços externs

* Pàgina amb les ESO de motocròs i les ESO/Jawa de Speedway i Ice Racing (anglès)